ELP-003202/2023Απάντηση του κ. Várhelyiεξ ονόματος της Ευρωπαϊκής Επιτροπής(16.2.2024)

Η βελτίωση των κτηματολογίων συμβάλλει στη βελτίωση του επιχειρηματικού κλίματος, στην προσέλκυση επενδύσεων και μπορεί επίσης να ωφελήσει τους πολίτες της ΕΕ που κατέχουν ακίνητα σε χώρες εταίρους. Η Επιτροπή συμμετέχει σε πολιτικό διάλογο και παρέχει στήριξη στις χώρες εταίρους στον τομέα αυτό, μεταξύ άλλων και για τα ηλεκτρονικά περιουσιολόγια. Όσον αφορά τις χώρες διεύρυνσης, η πρόοδος στον τομέα αυτό παρακολουθείται και αξιολογείται στο πλαίσιο των ετήσιων εκθέσεων σχετικά με τη διεύρυνση[[1]](#footnote-1).

Το δικαίωμα ιδιοκτησίας προστατεύεται από το άρθρο 17 της Οικουμενικής Διακήρυξης των Δικαιωμάτων του Ανθρώπου[[2]](#footnote-2) και το άρθρο 1 του Πρωτοκόλλου της 20ής Μαρτίου 1952 στην Ευρωπαϊκή Σύμβαση για την Προάσπιση των Δικαιωμάτων του Ανθρώπου και των Θεμελιωδών Ελευθεριών[[3]](#footnote-3). Στις χώρες διεύρυνσης, η Επιτροπή συνεχίζει να παρακολουθεί, να υποβάλλει εκθέσεις και να αξιολογεί την πρόοδο των μεταρρυθμίσεων στους τομείς του κράτους δικαίου και των θεμελιωδών δικαιωμάτων, συμπεριλαμβανομένων των δικαιωμάτων ιδιοκτησίας και της προστασίας των μειονοτήτων. Η δέσμη μέτρων της Επιτροπής για τη διεύρυνση[[4]](#footnote-4) το 2023 παρέχει καθοδήγηση σχετικά με τις μεταρρυθμιστικές προτεραιότητες σε αυτούς τους τομείς στις χώρες εταίρους.

1. <https://neighbourhood-enlargement.ec.europa.eu/enlargement-policy/strategy-and-reports/2023-eu-enlargement-policy-links_el> [↑](#footnote-ref-1)
2. <https://www.un.org/en/about-us/universal-declaration-of-human-rights> [↑](#footnote-ref-2)
3. <https://rm.coe.int/168006377c> [↑](#footnote-ref-3)
4. <https://neighbourhood-enlargement.ec.europa.eu/enlargement-policy/strategy-and-reports/2023-eu-enlargement-policy-links_el> [↑](#footnote-ref-4)